CELEX: C2007/269/106
Language: lv
Date: 2007-11-10 00:00:00
Title: Lieta T-342/07: Prasība, kas celta 2007. gada 10. septembrī — Ryanair /Komisija

10.11.2007   
            
            
               LV
            
            
               Eiropas Savienības Oficiālais Vēstnesis
            
            
               C 269/59
            
         Prasība, kas celta 2007. gada 10. septembrī — Ryanair/Komisija
   (Lieta T-342/07)
   (2007/C 269/106)
   Tiesvedības valoda — angļu
   Lietas dalībnieki
   
      Prasītāja: Ryanair Holdings Plc, Dublinas Grāfiste (Īrija) (pārstāvji — J. Swift, QC, V. Power, solicitor, A. McCarthy, solicitor, G. Berrish, lawyer, un D. Hull, solicitor)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt lēmumu;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Ar šo prasību prasītāja lūdz atcelt Komisijas 2007. gada 27. jūnija lēmumu K (2007) 3104, ar ko koncentrāciju atzīst par nesaderīgu ar kopējo tirgu un EEZ līguma darbību (lieta Nr. COMP/M.4439 — Ryanair/Aer Lingus).
   Prasītāja prioritāri apgalvo, ka Komisija it kā kļūdaini secināja, nepierādot atbilstoši normatīvo aktu prasībām, ka sabiedrību apvienošanās būtiski traucētu efektīvu konkurenci kopējā tirgū. Pakārtoti prasītāja apgalvo, ka Komisija kļūdaini secināja, nepierādot atbilstoši normatīvo aktu prasībām, ka sabiedrību apvienošanās, kas grozīta ar dažādām saistībām, kuras izmeklēšanas laikā piedāvāja uzņemties prasītāja, būtiski traucētu efektīvu konkurenci.
   Savu apgalvojumu atbalstam prasītāja atzīmē, ka Komisija pieļāva acīmredzamas kļūdas vērtējumā attiecībā uz: a) konkurences attiecībām divu pārvadātāju starpā, b) šķēršļiem iekļūšanai tirgū/tirgus palielināšanai, c) pakāpenisko analīzi, kā arī fundamentālas un acīmredzamas kļūdas savā vērtējumā attiecībā uz efektivitātes pieaugumu, kas rastos saplūšanas rezultātā un izpildot saistības, kuras piedāvāja uzņemties prasītāja.